1995 காட் சுற்று பேச்சுவார்த்தைகளில் கலந்துகொண்டு உலக வர்த்தக நிறுவனத்தில் இந்தியா உறுப்பு நாடானது. இந்நிறுவனம் தன்னுடைய உறுப்பு நாடுகள் மேற்கொள்ள வேண்டிய மாற்றங்களை/சீர்திருத்தங்களை பல ஒப்பந்தங்களாக வடிவமைத்தது. வேண்டிய ஒப்பந்தங்களை ஏற்றுக்கொண்டு வேண்டாத ஒப்பந்தங்களை நிராகரிக்கும் உரிமை இந்த நிறுவனத்தின் உறுப்பு நாடுகளுக்கு இல்லை. உறுப்பு நாடாக வேண்டுமா? எல்லா ஒப்பந்தங்களையும் ஏற்றுக்கொள்! இல்லையேல் வெளியேறு! - இதுதான் உலக வர்த்தக நிறுவனத்தின் தாரக மந்திரமாக இருந்தது.